钦定古今图书集成/明伦汇编/闺媛典/第015卷 > 代美人春怨 李蔉
## 钦定古今图书集成/明伦汇编/闺媛典/第015卷 > 代美人春怨 李蔉

“行行下长浦，玉手把荷叶。昔日妾似花，今朝花笑妾。
妾年十四盛铅华，不数城南大道家。蜀锦吴绫耀朝
日，兰闺一步犹嫌赊。人言嫁向儿家好，不悟儿家重
金宝。当时学得十三腔，只今遗落如风扫。易州青铜
碧窗内，照去照来自不爱。璚珮鞶囊若有知，羞向侬
家腰下带。曲槛蔷薇袅袅新，池亭明日委芳尘。东邻”
少妇常悲泣，不怨儿家轻薄人。